Na temelju članka 6., članka 115. i članka 117. Zakona o socijalnoj skrbi („Narodne novine“ broj 157/13, 152/14, 99/15 i 52/16), članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 – pročišćeni tekst), a u vezi sa Zakonom o lokalnoj i područnoj (regionalnoj) samoupravi („Narodne novine“ broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 i 137/15), Zakonom o hrvatskom Crvenom križu („Narodne novine“ broj 71/10), Zakonom o pravima hrvatskih branitelja iz Domovinskog rata i članova njihovih obitelji („Narodne novine“ br. 174/04, 92/05, 02/07, 107/07, 65/09, 137/09, 146/10, 55/11, 140/12, 19/13, 33/13, 148/13 i 92/14), nacionalnom strategijom izjednačavanja mogućnosti za osobe s invaliditetom od 2007. do 2015. godine, Akcijskim planom desetljeća za uključivanje Roma 2005. – 2015. godine, Strategijom borbe protiv siromaštva i socijalne isključenosti (2014. – 2020.), Odlukom o socijalnoj skrbi Grada Koprivnice („Glasnik Grada Koprivnice“ broj 4/12, 3/13, 3/14, 5/15 i 1/16 – pročišćeni tekst), Pravilnikom o odobrenju jednokratnih pomoći građanima Grada Koprivnice KLASA:550-01/05-01/04, URBROJ:2137/01-04-05-16, od 19.09.2005.g. i KLASA: 550-01/14-01/05, URBROJ: 2137/01-04/3-14-27, od 27. lipnja 2014.g., Pravilnikom o ostvarivanju prava na pomoć Grada Koprivnice za opremu novorođenog djeteta („Glasnik Grada Koprivnice“ broj 2/10.), Strategijom jedinstvene politike za osobe s invaliditetom Grada Koprivnice za 2014. i 2015. godinu („Glasnik Grada Koprivnice“ broj 2/14), Odlukom o zdravom gradu („Glasnik Grada Koprivnice“ broj 3/96, 4/06 i 5/09), Deklaracijom o zdravom gradu („Glasnik Grada Koprivnice“ broj 3/96.) i Mjerama aktivne politike zapošljavanja iz nadležnosti Hrvatskog zavoda za zapošljavanje, Gradsko vijeće Grada Koprivnice na \_\_\_ sjednici održanoj \_\_\_\_\_\_ 2016. godine, donijelo je

**PROGRAM**

**o izmjenama Programa javnih potreba u socijalnoj skrbi i zdravstvu**

**Grada Koprivnice za 2016. godinu**

**Članak 1.**

U Programu javnih potreba u socijalnoj skrbi i zdravstvu Grada Koprivnice za 2016. godinu („Glasnik Grada Koprivnice“ broj 6/15.), u članku 1. točki „I. PROGRAM SOCIJALNE SKRBI GRADA KOPRIVNICE“, podtočki „1.Pomoć za podmirenje troškova stanovanja“ brojka „1.780.000,00“ zamjenjuje se brojkom „1.800.000,00“.

Podtočka „3. Pomoć za podmirenje troškova odgoja i obrazovanja djece i mladeži“ mijenja se i glasi:

„3. Pomoć za podmirenje troškova odgoja i obrazovanja djece i mladeži

**Plan: 612.000,00 kuna**

Troškovi prehrane učenika osnovnih škola podmiruju se u visini 50% ili 100% troškova, ovisno o uvjetima utvrđenim Odlukom o socijalnoj skrbi Grada Koprivnice. Pomoć se može ostvariti tijekom cijele školske godine, a o cijeni obroka odlučuju osnovne škole.

Od školske godine 2015./2016. učenici srednjih škola s prebivalištem na području Grada Koprivnice, koji ispunjavaju uvjete prema Odluci o socijalnoj skrbi, mogu ostvariti novčanu potporu za pohađanje srednje škole u iznosu od 300,00 kn mjesečno i to pod povoljnijim uvjetima u odnosu na ranije regulirane stipendije obzirom da nemaju obvezu sklapanja ugovora i vraćanja odobrenih sredstava. Ovaj oblik pomoći koristi 50-ak učenika godišnje.

Za (su)financiranje troškova nabave udžbenika za učenike s prebivalištem na području Grada Koprivnice koji polaze osnovne škole kojima je osnivač Grad Koprivnica, sredstva su osigurana u Programu javnih potreba u obrazovanju Grada Koprivnice za 2016. godinu, a za učenike s prebivalištem na području Grada Koprivnice koji polaze škole kojima nije osnivač Grad Koprivnica, sredstva su osigurana u okviru Programa javnih potreba u socijalnoj skrbi i zdravstvu Grada Koprivnice za 2016. godinu.“.

**Članak 2.**

U članku 1. točki „II. ZDRAVSTVO“, podtočki „1. Sufinanciranje projekta Zdravi grad“ brojka „167.000,00“ zamjenjuje se brojkom „155.400,00“.

U podtočki „2. Sufinanciranje troškova liječenja“ brojka „60.000,00“ zamjenjuje se brojkom 80.000,00“.

U podtočki „3. Podrška obiteljima djece s (po)teškoćama u razvoju“ brojka „54.500,00“ zamjenjuje se brojkom „60.500,00“.

U podtočki „4. Pomoć za podmirenje pogrebnih troškova“ brojka „15.000,00“ zamjenjuje se brojkom „20.000,00“.

**Članak 3.**

Ovaj Program stupa na snagu osmog dana od dana objave u „Glasniku Grada Koprivnice“.

KLASA:

URBROJ:

Koprivnica,

PREDSJEDNIK

Zoran Gošek, dipl. ing.

O B R A Z L O Ž E N J E

Socijalni program Grada Koprivnice se provodi temeljem Zakona o socijalnoj skrbi („Narodne novine“ broj 157/13, 152/14, 99/15 i 52/16), Odluke o socijalnoj skrbi Grada Koprivnice („Glasnik Grada Koprivnice“ broj 4/12, 3/13, 3/14, 5/15 i 1/16 – pročišćeni tekst), Pravilnika o odobrenju jednokratnih pomoći građanima Grada Koprivnice KLASA:550-01/05-01/04, URBROJ:2137/01-04-05-16, od 19.09.2005.g., Pravilnika o ostvarivanju prava na pomoć Grada Koprivnice za opremu novorođenog djeteta („Glasnik Grada Koprivnice“ broj 2/10.) i drugih akata s ciljem pružanja određenih oblika pomoći i socijalnih usluga građanima koji su se, uslijed osobnih, obiteljskih, gospodarskih i drugih nepovoljnih okolnosti, našli u stanju socijalno-zaštitne potrebe, na rubu socijalne isključenosti. Po povoljnijim kriterijima je osigurano zbrinjavanje osjetljivijih skupina građana, kao što su stradalnici Domovinskog rata, osobe s invaliditetom i djeca s teškoćama u razvoju, osobe teže narušenog zdravlja, starije osobe, nezaposleni, teže zapošljivi, umirovljenici, te obitelji s više djece.

Rebalansom je utvrđeno povećanje ukupnih sredstava za socijalnu skrb u iznosu od 176.400,00 kn, od čega se 95.000,00 kn odnosi na povećanje troškova novčanih potpora za pohađanje srednje škole, što se odobrava Sukladno Odluci o socijalnoj skrbi Grada u iznosu od 300,00 kn mjesečno. Navedenu potporu mogu ostvariti učenici srednjih škola s prebivalištem na području Grada Koprivnice ukoliko ispunjavaju jedan od sljedećih uvjeta, kao što je dijete smrtno stradalog hrvatskog branitelja iz Domovinskog rata; dijete hrvatskog ratnog vojnog invalida Domovinskog rata, invaliditeta utvrđenog u visini 50% i više; dijete civilne osobe s invaliditetom utvrđenim u visini 80% i više; dijete korisnika doplatka za pomoć i njegu u punom iznosu; dijete korisnika osobne invalidnine temeljem propisa koji reguliraju prava iz područja socijalne skrbi; učenici korisnici osobne invalidnine temeljem propisa koji reguliraju prava iz područja socijalne skrbi; učenici korisnici doplatka za pomoć i njegu u punom iznosu; učenici s invaliditetom utvrđenim u visini 50% i više; pripadnici romske nacionalne manjine; djeca iz kućanstava skromnih prihoda. Obzirom da su sredstva za ovu namjenu u iznosu od 36.000,00 kn planirana II. Izmjenama i dopunama Proračuna Grada Koprivnice za 2015. godinu, objavljenim u „Glasniku Grada Koprivnice“ broj 6/15 od 22. prosinca 2015. godine, a rješenja o priznavanju navedenog prava izdana su tek nakon osiguranja potrebnih sredstava, te u 2015. godini nije bilo isplate, već su svi zaostaci od dana ostvarivanja navedenog prava (uglavnom od listopada 2015.godine), isplaćeni u 2016. godini, stoga je utrošeno znatno više sredstava od planiranih.

Troškovi stanovanja, kao i troškovi u području zdravstva, usklađeni su s realizacijom tijekom prvih pet mjeseci 2016. godine.

Sijedom svega naprijed navedenog, predlaže se Gradskom vijeću donošenje Program o izmjenama Programa javnih potreba u socijalnoj skrbi i zdravstvu Grada Koprivnice za 2016. godinu.

Nositelj izrade: Predlagatelj akta:

Upravni odjel za društvene djelatnosti

i europske poslove

Pročelnik: Zamjenik koji obnaša dužnost gradonačelnika:

Darko Ledinski, prof. Mišel Jakšić, dipl. oec.